**Проект „ЕкоТрансформърс- от отпадък към прогрес“**

*Автори:*

*Фатиме Белчова, ученичка в XIIв клас, „Св.св. Кирил и Методий“, гр. Велинград,* *school@sukim.eu*

*Георги Тодоров, ученик в XIIв клас, „Св.св. Кирил и Методий“, гр. Велинград,* *school@sukim.eu*

*Алина Миленова, ученичка в XIIв клас, „Св.св. Кирил и Методий“, гр. Велинград,*

*school@sukim.eu*

*Ръководители:*

 *Величка Борикова, учител по БЗО към СУ „Св.св. Кирил и Методий“, гр. Велинград,* *v\_borikova@sukim.eu*

*Стойчо Ушев, учител по ИТ, към СУ „Св.св. Кирил и Методий“, гр. Велинград,* *st\_ushev@sukim.eu*

*„EcoTransformers- от отпадък към прогноза” е проект, създаден от сърце. Ние сме ученици от 12 клас, които имат оношение към климатичните промени. Убедени сме, че с малки, но значими инициативи се решават глобални проблеми. Този проект е нашата малка крачка. Крачка към нещо по-голямо, което ще остави следа след нас, защото все пак сме 12 клас.*

Въведение.

Опазването на околната среда е глобален приоритет, който започва с малки, но значими местни инициативи. Не е тайна, че едни от най-големите битови отпадъци са найлоновите торбички за еднократна употреба Проектът, изпълняван от нас- 12 в клас, насърчава рециклирането и създаването на устойчиви продукти, които могат да заменят еднократната употреба на пластмасови изделия. Включването на събиране на отпадъци за предаване на рециклиране, както и изработването на торбички за многократна употреба от натурални материали, ще помогне на нашите съученици да осъзнаят важността на отговорното поведение към природата и устойчивото използване на ресурси. Освен екологичното измерение, проектът има социален и образователен аспект, като събраните средства ще се използват за обновяване на метеорологичната станция в нашето училище, а ако остане още нещо ще продължим и озеленяването.

**1. Цел на проекта**

Проектът има за цел да насърчи устойчивото развитие и екологичното мислене сред нашите съучениците чрез събиране на отпадъци за рециклиране и изработване на торбички за многократна употреба. Събраните средства от предаването на отпадъците ще финансират изработването на торбичките, а последващата продажба на тези торбички ще подпомогне усъвършенстване на метеорологичната станция в училищния двор.

**2. Задачи на проекта**

Организиране на кампания за събиране на отпадъци (хартия, пластмаса, метал и др.) сред учениците, родителите и училищната общност.

Предаване на събраните отпадъци на фирми за рециклиране.

Използване на събраните средства за поръчване и изработване на чантички за многократна употреба.

Организиране на изработването на чантичките от фирма, избрана от нас.

Продажба на изработените чантички с цел набиране на средства метеорологичната станция.

**3. Етапи на реализация**

Преди да стартираме реализацията на проекта се разделихме на групи. Всяка група ще се занимава с различните сфери на дейност:

I група-Проучване и изчисляване на изработката на една торбичка.

II група- Проучване и изчисляване, изготвяне и провеждане на кампания за събиране на отпадъци за рециклиране

III група- Изготвяне на проект за модел на самата торбичка-размери, лого и т.н.

IV група- Проучване, планиране и провеждане на кампания за разгласяване на проекта и неговите задачи.

Етап 1: Организация на кампанията за събиране на отпадъци

Осведомителна кампания: Организиране на информационна кампания сред съучениците, учителите и родителите относно важността на рециклирането и как могат да допринесат към проекта. Разпространяване постери и флаери в училището и в социалните мрежи.

Поставяне на контейнери за отпадъци: Разпологаме контейнери за събиране на различните видове отпадъци (хартия, пластмаса, метал) на ключови места в училището.

Координация с фирми за рециклиране: Свързахме се с местни фирми за рециклиране, за да договорим условията за изкупуване на събраните материали и да получим информация за цените.

Тук трябва да преценим колко отпадъци трябва да съберем и колко пари ще получим от рециклирането, за да можем да финансираме поръчката на торбичките.

Етап 2: Събиране и предаване на отпадъците

Събиране на отпадъците: Учениците, учителите и родителите ще събират отпадъците в определените контейнери през предварително определен период (например, един месец).

Сортиране на отпадъците: Ние и нашите съученици ще участваме в сортирането на отпадъците по категории (хартия, пластмаса, метал) и подготовката им за предаване.

Предаване на отпадъците: Организираме предаването на отпадъците на фирмите за рециклиране. Проследяваме събраните средства от предаването.

Етап 3: Етапи за изчисляване на разходите за торбички

Получаваме оферта от фирма за изработване на торбичките

Свързваме се с местни фирми, които произвеждат торбички за многократна употреба, и поискаме оферта за изработване на торбички. В офертата трябва да бъде включено:

Цена на една торбичка.

Минимална поръчка (ако има такава).

Възможност за персонализиране на торбичките (декориране, лого, надпис и др.).

Изчисляване на общите разходи за поръчката

Формула за общи разходи:

Обща цена = Цена за една торбичка × Брой поръчани торбички

Трябва да изчислим каква ще бъде общата цена за поръчване на определен брой торбички, като използваме предложената цена от фирмата и броя на торбичките, които ще поръчат.

Етап 4: Продажба на чантичките

Определяме продажната цена на торбичките

След като установим какви са общите разходи, трябва да определим на каква цена ще продаваме торбичките. Те трябва да включат и допълнителна сума, за да можем да съберем средства за метеорологичната станция и озеленяването.

Формула за продажна цена: Продажна цена на торбичка = Обща цена за изработване на Брой торбички + Допълнителна сума за метеорологичната станция

Организация на продажбата: Организираме базар в училището или онлайн продажба на изработените чантички. Ще стартираме реклама на събитието чрез изработване на плакати и публикации в социални медии.

Управление на средствата: След приключването на продажбите, средствата ще се съхраняват и ще бъдат използвани за закупуване нова метеорологична станция

Проучване, програмиране и изготвяне на новата метеорологична станция

Етап 5: Метеорологична станция

Избор на вид станция за измерване на метеорологични показатели, съобразена със събраната сума.

**4. Времева рамка.**

|  |  |
| --- | --- |
| Етап на проекта | Продължителност |
| Планиране и осведомителна кампания |  4 седмица |
| Събиране на отпадъци | 3-4 седмици |
| Предаване на отпадъци и набиране на средства | 1 седмица |
| Изработване на чантички | 2 седмици |
| Продажба на чантички | 3-4 седмици |
| Подновяване на метеорологичната станция | 4 седмици |

**5. Очаквани резултати.**

* Събиране на значителни количества отпадъци за рециклиране, което ще допринесе за намаляване на замърсяването.
* Изработване на чантички за многократна употреба, които ще заменят пластмасовите торбички за еднократна употреба.
* Финансиране и реализация на проект подновяване на метеорологичната станция

Този проект ще вдъхнови съучениците ни да се ангажират с опазването на околната среда и ще ги научи на важни умения, свързани с рециклирането, изработването на продукти и устойчивото използване на ресурси.

*Забележка:* Всички дейности, които се отнасят до финансови въпроси като:

* Събиране и съхраняване на сумата от предаване на отпадъци
* Разплащане с фирмата, която ще изработва чантичките за многократна употреба
* Организиране на кампания/базар за продажба на чантичките
* Разплащане с фирмата, от която ще бъде поръчана станцията
* Закупуване на растителни видове за озеленяване
* Др.

Ще бъдат извършени от родител (на ученик от 12в клас), проявил желание за съдействие в проекта.